سيرت أشغال الجلسة الاخيرة من منتدى حوارات أطلسية، المنظم من طرف مركز السياسات من أجل الجنوب الجديد، بمدينة مراكش، أدوكاك أميمو، خبيرة ومستشارة من كينيا، وشاركو فالنقاش كل من اندري كايي، عضو مجلس إدارة ” جونيكس، وأندرياس كرامر، مؤسس ورئيس المعهد الايكولوجي بألمانيا، وجوزيفا ساكو، المفوضة الملكية بالاقتصاد القروي والفلاحة لدى لجنة الاتحاد الافريقي، بالإضافة الى تيبور تيتو، رئيس سابق كيريباتي. وأقوى ما قيل في الندوة هو ان مصادر التمويل في دول الجنوب متوفرة لكنها مكاتصبش فالميزانيات المخصصة لمحاربة التغير المناخي، وكاين مشكل ” شخصنة” فهاد السياق لأن الاقتصاد السائد في الجنوب هو أن الدول الملوثة هي اللي خاصها تمول هاد البرامج. وبالنسبة لجزيفا ساكو على دول الشمال أن تفي بما التزمت به من خلال اتفاق باريس. واكد اندري كايي: “في نصف الكرة الجنوبي، الحكومات أكثر وعيا بضرورة اتخاذ حزمة من الإجراءات، لكن ضعف التمويلات كيبقى هو المعضلة الأساسية”. وبالنسبة لمحمد بنعيسى الثقافة كتعني مؤسسات قوية ” مسارح، صالات عرض وفضاءات للإبداع، ويتأسف وزير الخارجية السابق عن عزوف المستثمرين الخواص بشأن المجال الثقافي. من جهة أخرى ذكرت آسية بنصالح العلوي، الروابط التاريخية والثقافية فالفضاء الأطلسي، وذلك خلال قرون، بالرغم من أن الاستعمار والاستعباد أرخى بظلاله على هاد التبادل. وبنبرة متشائمة، قال باولو ياراناكوا، أنه مغاديش يكون تقارب مستدام بين أوربا، إفريقيا، أمريكا اللاتينية، إلا من خلال الثقافة اللي كتعوض انعدام الثقة بين السياسين. 
ثالث وآخر نهار من منتدى “حوارات أطلسية” : المناخ فالجنوب واشكالية التمويل واهمية الثقافة والروابط التاريخية فالفضاء الاطلسي